
[bookmark: _Hlk5179342]Informácia o zverejnení upravenej koncesnej dokumentácie k nadlimitnej koncesii 
na poskytnutie služby na predmet „Razba, distribúcia a predaj investičných zberateľských euromincí ‚BIATEC‘ “


[bookmark: _Hlk5179332]Verejný obstarávateľ informuje záujemcov a hospodárske subjekty podľa § 102 ods. 9 zákona 
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov o úpravách koncesnej dokumentácie v predmetnom postupe zadávania koncesie.

1. Úprava bodu 36.6 koncesnej dokumentácie

Verejný obstarávateľ zosúladil množstvá uvedené v bode 36.6 koncesnej dokumentácie s bodom 36.4 a bodom 36.7. Upravený text je vyznačený červeným písmom.

2. Úpravy v prílohe č. 2 – Návrh na plnenie kritérií na vyhodnotenie ponúk
V prílohe č. 2 k časti D. SAMOSTATNÉ PRÍLOHY koncesnej dokumentácie verejný obstarávateľ vykonal tieto opravy:

a) Oprava predpokladaných množstiev na hárku „Vstupy“ 

V stĺpci „Predpokladané množstvo za 4 roky“ verejný obstarávateľ upravuje predpokladané množstvá v bunkách E15, E16, E17, E18, E19, E20.

Touto opravou sa údaje na hárku „Vstupy“ zosúlaďujú s predpokladanými množstvami uvedenými v bode 36.4 koncesnej dokumentácie. Príslušné množstvá používané vo výpočtoch na hárku „Formular“ už týmto hodnotám zodpovedali a nemenia sa. 

Zmeny sú vyznačené červeným písmom.

b) Oprava nominálnych hodnôt na hárku „Vstupy“
Na hárku „Vstupy“ sa opravujú nominálne hodnoty v bunkách D16, D17 a D18. 

Touto opravou sa nominálne hodnoty na hárku „Vstupy“ zosúlaďujú s bodom 36.4 koncesnej dokumentácie. Nominálne hodnoty príslušných produktov používané na hárku „Formular“ už týmto hodnotám zodpovedali a nemenia sa.

Úpravy sú vyznačené červeným písmom.

c) Oprava textu kontrolného výpočtu na hárku „Formular“
V bunke B38 sa pôvodný text:
„(20 000 / 6) × súčet 6 prirážok“
nahrádza textom:
„(16 000 / 6) × súčet 6 prirážok“.
Ide o zosúladenie textového označenia s bodom 36.7 koncesnej dokumentácie a s kontrolným vzorcom v bunke C38, ktorý už používal množstvo 16 000 kusov a nemení sa.

Zmena je vyznačená červeným písmom.

d) Oprava modelovej spotovej ceny zlata na hárku „Formular“
Na hárku „Formular“ sa opravujú hodnoty v bunkách I14, I15 a I16 týkajúce sa modelovej spotovej hodnoty zlata.

Opravená hodnota predstavuje modelovú spotovú cenu zlata 3 765,88 EUR za trojskú uncu podľa bodu 36.2 koncesnej dokumentácie, ktorá je spoločná pre všetky zlaté euromince bez ohľadu na ich hmotnosť. V pôvodnom znení prílohy boli v uvedených bunkách použité hodnoty už prepočítané na hmotnosť príslušnej mince, pričom vzorce na výpočet modelovej jednotkovej ceny túto hmotnosť zohľadňovali opätovne. Opravou sa zabezpečuje, aby sa hmotnosť mince zohľadnila iba raz, v súlade so vzorcom uvedeným v bode 36.3 koncesnej dokumentácie.

Modelová spotová cena zlata stanovená v bode 36.2 ani vzorec uvedený v bode 36.3 koncesnej dokumentácie sa nemenia.

Úpravy sú vyznačené červeným písmom.

3. Predĺženie lehoty na predkladanie ponúk a zmena termínu otvárania ponúk
V nadväznosti na vyššie uvedené zmeny koncesnej dokumentácie a jej prílohy č. 2 verejný obstarávateľ predlžuje lehotu na predkladanie ponúk uvedenú v bode 21.2 koncesnej dokumentácie z pôvodného termínu 30.10.2026 o 09:00 h. na nový termín 04.11.2026 
o 09:00 h.

V súvislosti s predĺžením lehoty na predkladanie ponúk sa termín otvárania ponúk uvedený v bode 23.1 koncesnej dokumentácie mení z pôvodného termínu 30.10.2026 o 14:00 h. na nový termín 4.11.2026 o 14:00 h.

Verejný obstarávateľ zabezpečí zodpovedajúcu úpravu oznámenia o koncesii prostredníctvom eForms. Nová lehota na predkladanie ponúk a nový termín otvárania ponúk budú zároveň uvedené v systéme JOSEPHINE.

Zverejnenie aktualizovaných dokumentov a pokyny na vypracovanie ponuky
Verejný obstarávateľ súčasne s touto informáciou zverejňuje v systéme JOSEPHINE aktualizované znenie koncesnej dokumentácie a aktualizovanú prílohu č. 2 – Návrh na plnenie kritérií na vyhodnotenie ponúk. Aktualizované dokumenty nahrádzajú pôvodne zverejnené znenia týchto dokumentov.

Uchádzači pri vypracovaní a predložení ponuky použijú aktualizovanú prílohu č. 2.

Názov dokumentov: 
1. 15.10.2026 Koncesna_dokumentacia_nadlimitna_koncesia_BIATEC_úprava.docx
2. 15.10.2026 Príloha č. 2 – Návrh na plnenie kritérií na vyhodnotenie ponúk_úprava.xlsx

